Østre Kanalgate 1 (Moss)

Østre Kanalgate 1 er en tomt ved kanalen i Moss. Tomta er delt opp i tre hus. To av husene, det nord-vestligste og det østligste, blir brukt som bolig og det siste blir brukt til fotostudio og et reklame og designbyrå. Tidligere har deler av tomten blitt brukt til pizzeria, café og kiosk. De to boligene på tomten er begge vernet etter PBL, plan- og bygningsloven, 24. Januar 2018.

Byggets histore 
De to vernede byggene på Østre Kanalgate 1 ble bygd 1824 på Værlesanden før kanalens utgraving. Under utgravingen av kanalen var Østre Kanalgate 1 et av de husene som akkurat overlevde og ikke måtte rives. Riktignok var heller ikke Østre Kanalgate 1 eller Værlesanden en del av Moss før 1841. I 1858 var det en stor bybrann i Moss som brant ned store deler av byen. I 1841 ble området innlemmet med Moss i forbindelse med utgravingen av kanalen. I mars 1904 var det en mindre brann på tomten uten fataliteter. I 1917 ble første kjente utbyggelse bygd på tomta. Da ble hovedbygget fastsatt med Østre Kanalgate 2.

Etter ferjeleiets utbygging i 1933 ble det østre bygget på tomten trolig brukt i sammenheng med fergeleiet.Lenge var det snakket om en bensinstasjon på tomten, denen var det søkt om fra 1954 frem til 1964. Søknadene ble under tvil til slutt godkjent med endringer på planene, men aldri utført.

I 1964 ble Ka Fru To, en populær kiosk, midlertidig satt på tomten, flyttet fra Gasgaden 1, gassverket. Denne kiosken fikk drifte i 25 år på sin midlertidige plassering før den omsider ble bygd inn i det vestre huset samtidig med en stor tilbygging i 1989/1990. I 2004 ble Ka Fru To lagt ned og bygningen ble videre brukt til pizzeria, café, fotostudio og reklame og designbyrå.

På det meste har det bodd 17 personer på Østre Kanalgate 1 samtidig. De 17 var fordelt på de fire byggene på tomten. Dette var i årene rundt 1900 viser folketellinger fra 1885 og 1900. Typen folk som har bodd på tomten er for det meste sjøfolk, men det har også vært mye fabrikkarbeidere, tjenestepiker, syerske og meglere.   

Den første registrerte eieren av huset er Marthe Holm, hun hadde trolig arvet huset fra mannen som hadde dødd tidligere med ukjent tidspunkt.

Byggestilen 
Fra 1824 ble det vestre og det østre huset bygget i empirestil, men det nye tilbygget fra 1990, på sørsiden av det vestre bygget, er bygget i sveitserstil. Alle byggene er bygget av treverk med en grunnmur av mur.

Opprinnelig ble huset bygget med en dør mitt på bygget, som vist på plantegningen fra 1917. Denne døren er ikke på samme stedet lenger, den er flyttet til baksiden av bygget og en ny inngang på nybygget i 1990.

Referanser 

Byggverk i Moss